ai4bharat/Pralekha huggingface dataset:
आयुष
आयुष मंत्रालय ने पद्म पुरस्कार, 2023 के विजेताओं, जिन्होंने आयुष-क्षेत्र में योगदान दिया है, को सम्मानित किया
पुरस्कार उत्कृष्टता के प्रतीक हैं और हमारे समाज में महत्वपूर्ण योगदान देने वाले व्यक्तियों को सम्मानित करना बहुत गर्व की बात है - श्री सर्बानंद सोनोवाल
आयुष मंत्रालय ने आयुष के क्षेत्र में योगदान देने वाले 2023 के पद्म पुरस्कार विजेताओं को सम्मानित करने के लिए मंगलवार शाम को एक सम्मान समारोह आयोजित किया। केंद्रीय आयुष मंत्री श्री सर्बानंद सोनोवाल ने आयुष प्रणालियों को लोकप्रिय बनाने में योगदान देने के लिए श्री कमलेश पटेल , अध्यक्ष, श्री राम चंद्र मिशन, हैदराबाद; डॉ. मनोरंजन साहू , प्रख्यात आयुर्वेद चिकित्सक और सर्जन और डॉ. गोपालसामी वेलुचामी , अनुभवी सिद्ध चिकित्सक को सम्मानित किया।
आयुष मंत्री श्री सर्बानंद सोनोवाल ने तीनों पद्म पुरस्कार विजेताओं को प्रशस्ति पत्र देकर सम्मानित किया। इस अवसर पर वैद्य राजेश कोटेचा, सचिव, आयुष मंत्रालय; श्री पी.के. पाठक, विशेष सचिव, आयुष मंत्रालय; श्री राहुल शर्मा, संयुक्त सचिव, आयुष मंत्रालय; वैद्य मनोज नेसारी, सलाहकार , आयुष मंत्रालय, अन्य अधिकारी और गणमान्य व्यक्ति उपस्थित थे।
श्री सर्बानंद सोनोवाल ने पद्म पुरस्कार विजेताओं को बधाई दी और कहा कि पद्म पुरस्कार विजेताओं की उपलब्धियां हम सभी के लिए प्रेरणा के समान हैं और उत्कृष्टता के प्रति अटूट प्रतिबद्धता, पूरे देश के लिए एक शानदार उदाहरण पेश करती है। उन्होंने कहा कि ये पुरस्कार उत्कृष्टता के प्रतीक हैं और अपनी अथक मेहनत एवं समर्पण के माध्यम से हमारे समाज में योगदान देने वाले व्यक्तियों को सम्मानित करना, राष्ट्र के लिए बहुत गर्व की बात है।
श्री कमलेश पटेल को पद्म भूषण से सम्मानित किया गया है। वे एक प्रसिद्ध समाज सेवक हैं और चार दशकों से अधिक समय से, भारत में वंचित समुदायों को शिक्षा, स्वास्थ्य देखभाल तथा आजीविका के अवसर प्रदान करने के लिए समर्पित रूप से काम कर रहे हैं। अपने हार्टफुलनेस  आंदोलन के माध्यम से, उन्होंने 160 से अधिक देशों में ध्यान योग तक मुफ्त पहुंच को सक्षम बनाया है और 5,000 से अधिक स्कूलों, विश्वविद्यालयों और शैक्षणिक संस्थानों में छात्रों और शिक्षकों के लिए मूल्य-आधारित विकास कार्यक्रम विकसित किए हैं।
डॉ. मनोरंजन साहू को चिकित्सा के लिए पद्मश्री से सम्मानित किया गया है और वे आयुर्वेदिक सर्जरी के विशेषज्ञ हैं, जिन्हें लगभग 40 वर्षों का अनुभव है। आईएमएस, वाराणसी के आयुर्वेद संकाय के पूर्व डीन और एआईआईए, नई दिल्ली के पूर्व निदेशक डॉ साहू शल्य तंत्र  के क्षेत्र में योगदान के लिए जाने जाते हैं। वे किफायती कीमत पर समाज के गरीब और कमजोर वर्गों का निस्वार्थ उपचार कर रहे हैं।
पद्मश्री से सम्मानित डॉ. गोपालसामी वेलुचामी ने 2018 से 2021 तक आयुष मंत्रालय के सिद्ध अनुसंधान के शीर्ष निकाय सेंट्रल काउंसिल फॉर रिसर्च इन सिद्धा के वैज्ञानिक सलाहकार बोर्ड के अध्यक्ष के रूप में कार्य किया है। वे वर्तमान में सिद्ध फार्माकोपिया समिति, चेन्नई के मानद अध्यक्ष हैं। कोविड-19 प्रबंधन के लिए संभावित दवा के रूप में 'काबासुराकुदिनेर' का सुझाव सबसे पहले देने वालों में डॉ. वेलुचामी अग्रणी थे।
आयुष मंत्रालय के सचिव वैद्य राजेश कोटेचा ने भी पद्म पुरस्कार विजेताओं को बधाई दी और उनके अच्छे स्वास्थ्य और भविष्य की कामना की।
राष्ट्रपति द्रौपदी मुर्मू राष्ट्रपति भवन में आज आयोजित हो रहे एक नागरिक अलंकरण समारोह में पद्म पुरस्कार, 2023 प्रदान करेंगी।
आर्थिक मामलों की मंत्रिमण्डलीय समिति 
इलाहाबाद और मुगलसराय के बीच रेल संपर्क को बढ़ावा
मंत्रिमंडल ने इलाहाबाद और मुगलसराय  के बीच 150 किलोमीटर लंबी तीसरी रेललाइन के निर्माण को मंजूरी दी
प्रस्तावित परियोजना इलाहाबाद और मुगलसराय के बीच भविष्य में बढ़ते रेल यातायात से निपटने के लिए आवश्यक क्षमताओं की कमी को दूर करने में सहायक होगी
परियोजना से रेल यातायात क्षमता में वृद्धि होगी और साथ ही नैनी के पास छिवकी पर रेलगाडियों के जमाव को कम करने में मदद मिलेगी
परियोजना निर्माण के दौरान 36 लाख कार्य दिवस के रूप में प्रत्यक्ष रोजगार के अवसर उपलब्ध होंगे
कुल 2649.44 करोड़ रुपये की अनुमानित लागत वाली यह परियोजना 2023-24 तक पूरी हो जाएगी
केंद्र सरकार ने सघन रेल यातायात वाले इलाहाबाद और मुगलसराय  रेलमार्ग पर 150 किलोमीटर लंबी तीसरी रेललाइन के निर्माण को मंजूरी दे दी है। प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल की आर्थिक मामलों की समिति ने आज इसका अनुमोदन किया। कुल 2649.44 करोड़ रुपये की अनुमानित लागत वाली यह परियोजना 2023-24 तक पूरी हो जाएगी। परियोजना का क्रियान्वयन उत्तर मध्य रेलवे के निर्माण संगठन द्वारा किया जाएगा।
परियोजना भविष्य में बढ़ने वाले रेल यातायात के साथ सहजता से निपटने तथा इसके लिए आवश्यक क्षमताओं की कमी को दूर करने में मददगार होगी। वर्तमान में इस रेलमार्ग पर यात्री गाडि़यों और मालगाडि़यों पर क्षमता से अधिक दबाव है जिसके कारण कई बार गाडि़यों की आवाजाही में देरी होती है। प्रस्तावित परियोजना रेलवे की यात्री और माल परिवहन क्षमता को बढ़ाने, रेलगाडि़यों के परिचालन में होने वाली देरी को दूर करने तथा भविष्य में बढ़ते रेल यातायात से निपटने में सहायक होगी। इलाहाबाद और मुगलसराय के बीच तीसरी रेललाइन बनने से इस रेलमार्ग पर नैनी के समीप छिवकी में रेलगाडि़यों के जमाव को कम किया जा सकेगा, जिससे राजधानी दिल्ली को जोड़ने वाले प्रमुख रेलमार्ग पर यात्री और मालगाडि़यों का समय पर परिचालन किया जा सकेगा।
परियोजना की निर्माण अवधि में 36 लाख कार्य दिवस के प्रत्यक्ष रोजगार के अवसर उपलब्ध होंगे।
रक्षा मंत्रालय
रक्षा मंत्री श्री राजनाथ सिंह ने अपने ऑस्ट्रेलियाई समकक्ष श्री रिचर्ड मार्लेस के साथ टेलीफोन पर बातचीत की
दोनों पक्षों ने द्विपक्षीय रक्षा संबंधों को और मजबूत करने की दिशा में अपनी प्रतिबद्धता की पुष्टि की
रक्षा मंत्री श्री राजनाथ सिंह ने 09 मार्च, 2023 को ऑस्ट्रेलिया के उप-प्रधानमंत्री और रक्षा मंत्री श्री रिचर्ड मार्लेस के साथ टेलीफोन पर बातचीत की। दोनों मंत्रियों ने द्विपक्षीय रक्षा संबंधों को और मजबूत करने के लिए अपनी प्रतिबद्धता की पुष्टि की। टेलीफोन पर हुई बातचीत, विशेष रूप से रक्षा और सुरक्षा से संबंधित मामलों में दोनों देशों के विश्वास और मित्रता को दर्शाती है।
भारत और ऑस्ट्रेलिया एक व्यापक रणनीतिक साझेदारी का अनुसरण कर रहे हैं और हाल के वर्षों में दोनों देशों के बीच रक्षा सहयोग लगातार प्रगाढ़ हो रहा है।
इस्पात मंत्रालय
स्टील अथॉरिटी ऑफ इण्डिया लिमिटेड  के कर्मचारियों ने विश्वकर्मा राष्ट्रीय पुरस्कार समारोह की शोभा बढ़ाई
स्टील अथॉरिटी ऑफ इंडिया लिमिटेड  के कर्मचारियों ने कार्य-निष्पादन वर्ष 2018 के लिए प्रदान किये गए विश्वकर्मा राष्ट्रीय पुरस्कार  के समारोह में अपनी प्रभावशाली छाप छोड़ी। केंद्रीय श्रम एवं रोजगार, पर्यावरण, वन तथा जलवायु परिवर्तन मंत्री श्री भूपेंद्र यादव ने मंगलवार को नई दिल्ली में प्रतिष्ठित राष्ट्रीय पुरस्कार प्रदान किए। इस अवसर पर श्रम एवं रोजगार तथा पेट्रोलियम व प्राकृतिक गैस राज्य मंत्री श्री रामेश्वर तेली भी उपस्थित थे। भारत सरकार द्वारा शुरू किये गए विश्वकर्मा राष्ट्रीय पुरस्कार का उद्देश्य राष्ट्रीय स्तर पर औद्योगिक उपक्रमों के श्रमिकों के प्रयासों को पुरस्कृत करना है। कुल 96 पुरस्कार विजेताओं में से 52 पुरस्कार विजेता सेल से जुड़े हुए हैं, जो कुल विजेताओं का लगभग 54% हिस्सा है। सेल के कर्मचारियों ने कार्य-निष्पादन वर्ष 2018 के लिए दिए गए कुल 28 पुरस्कारों में से 11 पुरस्कार जीते हैं, जो कि विश्वकर्मा राष्ट्रीय पुरस्कार की विभिन्न श्रेणियों में कुल पुरस्कारों का 39% भाग है।
सेल की अध्यक्ष श्रीमती सोमा मंडल ने पुरस्कार विजेता कर्मचारियों को एक कार्यक्रम में अलग से सम्मानित किया। कार्यक्रम के दौरान विजेताओं को बधाई देते हुए श्रीमती मंडल ने जोर देकर कहा कि इतनी बड़ी संख्या में प्रतिष्ठित विश्वकर्मा राष्ट्रीय पुरस्कार जीतने से हमारे कर्मचारियों की प्रतिबद्धता, समर्पण और उत्कृष्टता की पुष्टि हुई है। मुझे विश्वास है कि हमारे प्रतिभाशाली कर्मचारी सेल को नई ऊंचाइयों पर ले जाएंगे। उन्होंने कहा कि इस संगठन की संस्कृति ने हमेशा भागीदारी, नवाचार तथा जुनून को प्रोत्साहित किया है। सेल ने हमेशा अपने कर्मचारियों को उनके अंदर छिपी प्रतिभा दिखाने की स्वतंत्रता उपलब्ध कराई है और उन्हें यह जानकर खुशी हो रही है कि इस तरह के एक उल्लेखनीय मंच पर इसे काफी पहचाना जा रहा है।
रक्षा मंत्रालय
पटना में डीआरडीओ के 500 बिस्तरों वाले कोविड अस्पताल का उद्घाटन
पटना में रक्षा अनुसंधान एवं विकास संगठन द्वारा स्थापित 500 बिस्तरों वाले कोविड अस्पताल जिसमें अलग से 125 आईसीयू बिस्तरों की भी व्यवस्था है का आज केंद्रीय गृह राज्य मंत्री श्री नित्यानंद राय ने उदघाटन किया। बिहटा में नवनिर्मित ईएसआईसी अस्पताल परिसर में बनाया गया यह कोविड अस्पताल डीआरडीओ द्वारा दिल्ली कैंट में निर्मित 1000 बिस्तरों वाले कोविड अस्पताल की तर्ज पर बनाया गया है।
पीएम केयर्सफंड की ओर से अस्पताल के लिए धन आवंटित किया गया है। ऐसा ही एक और अस्पताल मुजफ्फरपुर में भी बनाया जाएगा।
अस्पताल के लिए बिजली, एयर कंडीशनिंग, पानी की आपूर्ति, अग्निशमन और डीजल जनरेटर बैकअप, प्रत्येक बिस्तर पर ऑक्सीजन पाइपिंग, लिफ्ट और मुर्दाघर जैसी बुनियादी सुविधाएं पहले से बने सात मंजिला ईएसआई अस्पताल के माध्यम से उपलब्ध हैं।
डीआरडीओ ने अस्पताल के लिए रिसेप्शन सहित प्रशासनिक ब्लॉक के साथ ही डॉक्टर का कमरा, ट्राइएज एरिया, विजिटर्स एरिया और वेंटीलेटर के साथ आईसीयू बिस्तर, 125 मॉनिटर, 375 सामान्य बिस्तर, 10 किलो क्रायोजेनिक तरल ऑक्सीजन वेसेल, हर बिस्तर पर ऑक्सीजन की आपूर्ति, पीपीई किट और सेनिटाइज़र, सीसीटीवी निगरानी प्रणाली, उपभोग वाली वस्तुओं सहित हाउसकीपिंग सेवाएं, फार्मेसी, मेडिकल पैथोलॉजी लैब, खानपान सेवाएं, लॉन्ड्री सेवा, एम्बुलेंस सेवा, कम्प्यूटरीकृत अस्पताल प्रबंधन प्रणाली; इलेक्ट्रिकल सिस्टम, एयर कंडीशनिंग सिस्टम, डीजी सेट्स, आदि जैसी विशिष्ट सेवाओं के लिए पेशेवर रखरखाव स्टाफ आदि बुनियादी सुविधाएं उपलब्ध कराई हैं।
अस्पताल के लिए डॉक्टर, नर्स और अन्य सहायक चिकित्सा कर्मचारी सशस्त्र बल चिकित्सा सेवा महानिदेशालय द्वारा उपलब्ध कराये गए हैं। बिहार सरकार प्रति दिन 2 लाख लीटर पानी और 6 एमवीए बिजली की आपूर्ति के साथ अस्पताल के लिए सुरक्षा व्यवस्था जैसी सुविधाएं मुफ्त देगी ।
एमजी /एएम/ एमएस/डीए
(Visitor Counter : 248
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 93.17 करोड़ कोविड रोधी टीके लगाए जा चुके हैं
पिछले 24 घंटे में 21,257 नए मामले सामने आये
सक्रिय मामलों की संख्या कुल मरीजों का 1% से भी कम हिस्सा है, वर्तमान में यह 0.71% है; जो मार्च 2020 के बाद से सबसे कम है
वर्तमान में देश में कोविड रोगियों की संख्या 2,40,221 है; यह संख्या बीते 205 दिनों में सबसे न्यूनतम है
स्वस्थ होने की वर्तमान दर 97.96% है; मार्च 2020 के बाद से यह उच्चतम दर है
पिछले 24 घंटों में 24,963 कोविड रोगी ठीक हुए; स्वस्थ होने वालों की संख्या 3,32,25,221 हो चुकी है
पिछले 105 दिनों से साप्ताहिक पॉजिटिविटी दर  3% से कम बनी हुई है
पिछले 39 दिनों से दैनिक पॉजिटिविटी दर  3% से नीचे बनी हुई है
अब तक 58 करोड़ कोविड नमूनों की जांच हो चुकी है
प्रधानमंत्री कार्यालय
प्रधानमंत्री ने एशियाई खेल, 2022 में पहला पदक जीतने के लिए लाइटवेट पुरुष डबल स्कल्स टीम को बधाई दी
प्रधानमंत्री श्री नरेन्द्र मोदी ने एशियाई खेल, 2022 में भारत के लिए रजत पदक के रूप में पहला मेडल जीतने के लिए लाइटवेट पुरुष डबल स्कल्स टीम की सराहना की है।
प्रधानमंत्री ने अर्जुन लाल जाट और अरविंद सिंह की अतुलनीय जोड़ी को बधाई देते हुए राष्ट्र की भावना और शक्ति का प्रतिनिधित्व करते हुए, निरंतर गौरवान्वित करते रहने की कामना की है!!
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 141.70 करोड़ कोविड रोधी टीके लगाए जा चुके हैं
भारत में वर्तमान में 75,841 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.22 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.40 प्रतिशत,मार्च 2020 के बाद से सबसे अधिक
पिछले 24 घंटों के दौरान 7,141 रोगी स्वस्थ हुए, देश भर में अभी तक कुल 3,42,37,495 मरीज स्वस्थ हुए
बीते चौबीस घंटे के दौरान 6,531 नए मामले सामने आए
दैनिक पॉजिटिविटी दर 0.87 प्रतिशत है,पिछले 84 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.63 प्रतिशत है; पिछले 43 दिनों से 1 प्रतिशत से कम है
अभी तक कुल 67.29 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
दिल्ली
|
|
142
|
|
23
|
|
2
|
|
महाराष्ट्र
|
|
141
|
|
42
|
|
3
|
|
केरल
|
|
57
|
|
1
|
|
4
|
|
गुजरात
|
|
49
|
|
10
|
|
5
|
|
राजस्थान
|
|
43
|
|
30
|
|
6
|
|
तेलंगाना
|
|
41
|
|
10
|
|
7
|
|
तमिल नाडु
|
|
34
|
|
0
|
|
8.
|
|
कर्नाटक
|
|
31
|
|
15
|
|
9.
|
|
मध्य प्रदेश
|
|
9
|
|
7
|
|
10.
|
|
आंध्र प्रदेश
|
|
6
|
|
1
|
|
11.
|
|
पश्चिम बंगाल
|
|
6
|
|
1
|
|
12.
|
|
हरियाणा
|
|
4
|
|
2
|
|
13.
|
|
ओडिसा
|
|
4
|
|
0
|
|
14.
|
|
चंडीगढ़
|
|
3
|
|
2
|
|
15.
|
|
जम्मू-कश्मीर
|
|
3
|
|
3
|
|
16.
|
|
उत्तर प्रदेश
|
|
2
|
|
2
|
|
17.
|
|
हिमाचल प्रदेश
|
|
1
|
|
1
|
|
18.
|
|
लद्दाख
|
|
1
|
|
0
|
|
19.
|
|
उत्तराखंड
|
|
1
|
|
0
|
|
|
|
कुल
|
|
578
|
|
151
पर्यावरण, वन एवं जलवायु परिवर्तन मंत्रालय
एनएमएनएच और बांदीपुर टाइगर रिजर्व द्वारा संयुक्त रूप से बच्चों के लिए बांदीपुर युवा मित्र शैक्षणिक कार्यक्रम आयोजित किया जाएगा
राष्ट्रीय प्राकृतिक इतिहास संग्रहालय , जो कि पर्यावरण, वन और जलवायु परिवर्तन मंत्रालय, नई दिल्ली का एक अधीनस्थ कार्यालय है, ने ‘बांदीपुर युवा मित्र’ नामक एक शैक्षणिक कार्यक्रम के माध्यम से बांदीपुर टाइगर रिजर्व और क्षेत्रीय प्राकृतिक इतिहास संग्रहालय, मैसूर के स्कूली बच्चों के लिए संयुक्त रूप से शैक्षणिक कार्यक्रमों की एक श्रृंखला आयोजित करने के लिए बांदीपुर टाइगर रिजर्व और कर्नाटक वन विभाग के साथ एक सहमति पत्र  पर हस्ताक्षर किए हैं। सुश्री नाज रिजवी, निदेशक, एनएमएनएच और डॉ. रमेश कुमार पी. आईएफएस, निदेशक, प्रोजेक्ट टाइगर, बांदीपुर ने आरएमएनएच, मैसूर के अधिकारियों की उपस्थिति में इस एमओयू पर हस्ताक्षर किए।
पृथ्वी विज्ञान मंत्रालय
सीएसआईआर-एनपीएल में विश्व मेट्रोलॉजी दिवस 2022 समारोह का आयोजन
सीएसआईआर-राष्ट्रीय भौतिक प्रयोगशाला को संसद के एक अधिनियम द्वारा राष्ट्रीय माप मानकों का संरक्षण प्रदान किया गया है और यह देश में एसआई इकाइयों को जांच-परख की क्षमता प्रदान करता है। सीएसआईआर- राष्ट्रीय भौतिक प्रयोगशाला, नई दिल्ली द्वारा मेट्रोलॉजी सोसाइटी ऑफ इंडिया  के सहयोग से 20 मई 2022 को 20 मई 1875 को मीटर कन्वेंशन पर हुए हस्ताक्षर की वर्षगांठ मनाने के लिए विश्व मेट्रोलॉजी दिवस का आयोजन किया गया। विश्व मेट्रोलॉजी दिवस 2022 का विषय "डिजिटल युग में मेट्रोलॉजी" था, जिसकी घोषणा इंटरनेशनल ब्यूरो ऑफ वेट एंड मेजर्स  और इंटरनेशनल ऑर्गेनाइजेशन ऑफ लीगल मेट्रोलॉजी  द्वारा संयुक्त रूप से की गई थी।
डिजिटल सूचना प्रौद्योगिकी का खुला और पारदर्शी आदान-प्रदान करने के लिए डिजिटल माप तंत्र और आवश्यकताओं की प्रस्तुति करने के लिए इस विषय को चुना गया था, जिससे वैज्ञानिक समुदाय में क्रांति, प्रक्रियाओं में सुधार और नई डिजिटल पहलों के माध्यम से मेट्रोलॉजी में नए अवसरों के लिए रास्ता बनाया जा सके।
इस कार्यक्रम का उद्घाटन डॉ डी. के. असवाल, निदेशक, स्वास्थ्य, सुरक्षा और पर्यावरण, ने प्रो. ए. के. ग्रोवर, अध्यक्ष सीएसआईआर-एनपीएल अनुसंधान परिषद, प्रो. वेणुगोपाल अचंता, निदेशक, सीएसआईआर-एनपीएल और डॉ. संजय यादव, उपाध्यक्ष, एमएसआई के साथ किया। इस कार्यक्रम की शुरुआत प्रो. वेणुगोपाल अचंता के स्वागत भाषण से हुई। प्रो. ए. के. ग्रोवर ने इस समारोह को संबोधित किया और एनएमआई के रूप में मेट्रोलॉजी तथा एनपीएल की भूमिका के महत्व के बारे में बताया। डॉ. संजय यादव ने एमएसआई के विजन और मिशन के बारे में बताया, साथ ही पिछले एक वर्ष में आयोजित की गई इसकी गतिविधियों के बारे में भी बताया। डॉ. डी. के. असवाल ने मुख्य भाषण दिया और मेट्रोलॉजी में डिजिटल परिवर्तन तथा भारत में गुणवत्ता अवसंरचना पर इसके प्रभाव पर बल दिया। उन्होंने इस बात पर भी जोर दिया कि एनपीएल को उपयोगकर्ताओं के लिए प्रमाणित समय प्रसार पर काम करना चाहिए क्योंकि संपूर्ण डिजिटल अवसंरचना की सुरक्षित साइबर कार्यक्षमता सटीक टाइम मुद्रांकन पर निर्भर करती है।
इस अवसर पर, गणमान्य व्यक्तियों द्वारा विश्व मेट्रोलॉजी दिवस पोस्टर को जारी किया गया। तीन भारतीय निर्देशक द्रव्य  अर्थात गैस के लिए बीएनडी 6019, सोने के मिश्र धातुओं के लिए बीएनडी 4203 और बीएनडी 4204 भी जारी किए गए। इस कार्यक्रम के दौरान भारत के पहले रोबोटिक मास कंपरेटर का भी उद्घाटन किया गया। रोबोटिक मास कंपरेटर एक अनूठी और अत्याधुनिक सुविधा है जो बड़े पैमाने पर मौलिक अनुसंधान और अत्यधिक सटीक स्वचालित माप दोनों की पूर्ति करता है। ऑटोमेशन मैनुअल हैंडलिंग जोखिमों का संभावित उन्मूलन करने में मदद करेगा और इसमें महत्वपूर्ण कमी लाएगा तथा वजन की जांच में उच्चतम स्तर की सटीकता भी सुनिश्चित करेगा। यह पूरे देश में वैज्ञानिकों, मेट्रोलोजिस्टों, उद्योगों और सभी हितधारकों के लिए कई तरह के लाभ लेकर आता है।
डॉ. रंजना मेहरोत्रा, उपाध्यक्ष, एमएसआई ने एक तकनीकी सत्र की अध्यक्षता की। पहला भाषण डॉ. डेनियल हट्सचेंरेउटर, पीटीबी, ब्राउनश्वेग, जर्मनी द्वारा "डिजिटल परिवर्तन के लिए मेट्रोलॉजी" विषय पर दिया गया। सत्र का दूसरा भाषण प्रोफेसर. सी. जे त्साई, पर्यावरण इंजीनियरिंग संस्थान, एमवाईएमसीटी विश्वविद्यालय, ताइवान द्वारा "क्यूए/ क्यूसी ऑफ स्टैंडर्ड पीएम मॉनिटर एंड स्मार्ट एयर सेंसर" विषय पर दिया गया। इस कार्यक्रम का समापन डॉ. एस. के जायसवाल, वरिष्ठ प्रधान वैज्ञानिक, सीएसआईआर-एनपीएल के धन्यवाद ज्ञापन के साथ हुआ।
एमजी/एएम/एके/वाईबी
(Visitor Counter : 328
वित्त मंत्रालय
राजस्व निदेशालय ने 11.94 किलोग्राम हेरोइन जब्त की और इसमें शामिल 3 व्यक्तियों को हिरासत में लिया
राजस्व निदेशालय  के अधिकारियों ने विशिष्ट खुफिया जानकारी के आधार पर कल केन्या एयरवेज के माध्यम से नैरोबी के रास्ते होते हुए हरारे से मुंबई आने वाली एक भारतीय महिला यात्री को रोका। उसके सामान की जांच के परिणामस्वरूप 11.94 किलोग्राम क्रीम रंग के दाने बरामद हुए और फिर इन्हें जब्त किया गया। नारकोटिक्स फील्ड टेस्टिंग किट द्वारा इनका परीक्षण किये जाने के बाद इस पदार्थ में "हेरोइन" की उपस्थिति का पता चला, जो एनडीपीएस अधिनियम, 1985 के तहत आने वाला एक मादक पदार्थ है।
जब्त किये गए एनडीपीएस पदार्थ का कुल भार 11.94 किलोग्राम है और उसकी अवैध बाजार में कीमत लगभग 84 करोड़ रुपये है। मादक पदार्थ को बड़ी चालाकी से ट्रॉली बैग और फाइल फोल्डर के अंदर छुपाया गया था।
यात्री ने बताया कि ड्रग्स उसे हरारे में सौंपा गया था और इसे मुंबई में दो व्यक्तियों को दिया जाना था। राजस्व निदेशालय  के अधिकारियों ने तेजी से कार्रवाई करते हुए दोनों व्यक्तियों की पहचान की और उन्हें गिरफ्तार कर लिया, जो मुंबई हवाई अड्डे के बाहर से यात्री को तथा प्रतिबंधित सामान लेने आए थे।
अन्य 2 प्राप्तकर्ताओं के साथ यात्री को एनडीपीएस अधिनियम, 1985 के प्रावधानों के तहत गिरफ्तार किया गया है। आगे की जांच चल रही है।
प्रधानमंत्री कार्यालय
प्रधानमंत्री श्री नरेन्द्र मोदी ने कहा कि इंडिया गेट पर नेताजी सुभाष चंद्र बोस की भव्य प्रतिमा स्थापित की जाएगी
प्रधानमंत्री 23 जनवरी को नेताजी की जयंती के अवसर पर उनकी होलोग्राम प्रतिमा का अनावरण करेंगे
प्रधानमंत्री श्री नरेन्द्र मोदी ने यह घोषणा की है कि इंडिया गेट पर नेताजी सुभाष चंद्र बोस की एक भव्य प्रतिमा स्थापित की जाएगी। जब तक नेताजी सुभाष चंद्र बोस की यह भव्य प्रतिमा पूरी नहीं हो जाती, तब तक वहां उनकी एक होलोग्राम प्रतिमा लगेगी जिसका प्रधानमंत्री 23 जनवरी, 2022 को अनावरण करेंगे।
ट्वीट की एक श्रृंखला में, प्रधानमंत्री ने कहा;
"ऐसे समय में जब पूरा देश नेताजी सुभाष चंद्र बोस की 125वीं जयंती मना रहा है, मुझे यह बताते हुए प्रसन्नता हो रही है कि ग्रेनाइट से बनी उनकी यह भव्य प्रतिमा इंडिया गेट पर स्थापित की जाएगी। यह प्रतिमा उनके प्रति भारत के आभार की प्रतीक होगी।
जब तक नेताजी बोस की भव्य प्रतिमा पूरी नहीं हो जाती, तब तक उनकी होलोग्राम प्रतिमा उसी स्थान पर मौजूद रहेगी। मैं 23 जनवरी को नेताजी की जयंती पर इस होलोग्राम प्रतिमा का अनावरण करूंगा।"
उप राष्ट्रपति सचिवालय
उपराष्ट्रपति ने दीपावली की पूर्व-संध्या पर राष्ट्र को बधाई दी
उपराष्ट्रपति श्री एम. वेंकैया नायडू ने दीपावली की पूर्व-संध्या पर देशवासियों को बधाई दी है।
उनके संदेश के मूल पाठ निम्नानुसार है-
“प्रकाश पर्व - दीपावली के पावन अवसर पर मैं अपने समस्त देशवासियों को हार्दिक बधाई और शुभकामनाएँ देता हूँ।
पारंपरिक हर्ष और उल्लास के साथ मनायी जाने वाली दीपावली का संबंध चौदह वर्ष के वनवास के बाद माँ सीता और लक्ष्मण के साथ श्रीराम के अयोध्या वापस लौटने से है। बुराई पर अच्छाई की विजय का प्रतीक यह त्योहार श्रीराम के जीवन के महान आदर्शों में हमारे विश्वास की पुष्टि करता है।
श्रीराम हमारी संस्कृति में सत्य, धर्म, साहस और करुणा के अवतार हैं। 'मर्यादा पुरुषोत्तम' को आदर्श राजा, आज्ञाकारी पुत्र, अपराजेय योद्धा और सभी के लिए प्रेरणास्रोत के रूप में पूजा जाता है।
दीपावली के उत्सव में समृद्धि की देवी माँ लक्ष्मी की पूजा भी की जाती है।
मेरी कामना है कि हमारे जीवन में प्रकाश, सद्भाव, समृद्धि और शांति लेकर आने वाला यह त्योहार हमारे जीवन को अधिक संपन्न बनाने के लिए एक नए उत्साह का संचार करे और हमारे आस-पास के लोगों के लिए खुशियां लेकर आए।”
श्रम और रोजगार मंत्रालय
श्री संतोष कुमार गंगवार ने रुद्रपुर में 100 बिस्तरों वाले ईएसआईसी अस्पताल का उद्घाटन किया
श्रम एवं रोजगार राज्यमंत्री  श्री संतोष कुमार गंगवार ने आज उत्तराखंड के रुद्रपुर में 100 बिस्तरों वाले ईएसआईसी अस्पताल का उद्घाटन किया। उपस्थित लोगों को संबोधित करते हुए, उन्होंने कहा कि लगभग 97.72 करोड़ रूपये की लागत से 5 एकड़ भूमि में 32 कर्मचारी आवासों के साथ इस अस्पताल का निर्माण किया गया है। शुरूआत में ओपीडी सेवायें प्रदान की जा रही हैं। हालांकि, अगले चरण में 100 बिस्तरों वाला यह ईएसआईसी अस्पताल ऑपरेशन थियेटर, कैजुअल्टी ब्लॉक, रेडियोलॉजी, ऑर्थोपेडिक क्लिनिक, सायकिएट्रिक क्लिनिक, जनरल मेडिसिन और बीमा किये गये लोगों और उनके आश्रितों के लिए और भी कई प्रकार की अत्याधुनिक सुविधाओं से सुसज्जित होगा। यह अस्पताल विशेषतौर पर ईएसआई योजना के तहत बीमा किये गये लोगों और उनके परिजनों के लाभ के लिए खोला जा रहा है।
श्री गंगवार ने बताया कि भारत सरकार के ईएसआई योजना के तहत कर्मचारियों और नियोक्ताओं द्वारा किये जा रहे भुगतान की ईएसआई अंशदान दरों में ऐतिहासिक तौर पर कटौती करते हुए 6.5 प्रतिशत  से घटाकर 4 प्रतिशत  कर दिया है। इस कटौती से लगभग 3.6 करोड़ कर्मचारी और 12.85 लाख नियोक्ता लाभान्वित होंगे। उन्होंने यह भी बताया कि ईएसआईसी ने देशभर में अल्प इस्तेमाल वाले ईएसआईसी अस्पतालों तथा डिस्पेंसरी-सह-शाखा कार्यालयों  को खोलने तथा अटल बीमित व्यक्ति कल्याण योजना आदि जैसे अनेक कदम उठाये हैं।
उत्तराखंड सरकार के वन एवं वन्यजीव, पर्यावरण एवं ठोस कचरा निपटारा, श्रम रोजगार, प्रशिक्षण, आयुष, आयुष शिक्षा मंत्री डॉ. हड़क सिंह रावत, रुद्रपुर नगर निगम के मेयर श्री रामपाल सिंह और विधायक श्री राजेश शुक्ला ने भी उपस्थित लोगों को संबोधित किया और श्री संतोष कुमार गंगवार को धन्यवाद दिया तथा रुद्रपुर में इस ईएसआईसी अस्पताल के उद्घाटन का स्वागत किया। उन्होंने कामगारों के लिए बेहतर स्वास्थ्य सुविधाएं प्रदान करने की दिशा में केन्द्र सरकार द्वारा किये जा रहे प्रयासों की सराहना की।
रेल मंत्रालय
ऑक्सीजन एक्सप्रेस ट्रेनों से पूरे देश में 8700 एमटी से भी अधिक लिक्विड मेडिकल ऑक्सीजन पहुंचाई गई
एक ऑक्सीजन एक्सप्रेस ट्रेन केरल में ऑक्सीजन की आपूर्ति बढ़ाने के लिए 118 एमटी ऑक्सीजन को साथ लेकर इस राज्य की ओर जा रही है
139 ऑक्सीजन एक्सप्रेस ट्रेनों ने अब तक अपनी यात्राएं पूरी कर ली हैं
ऑक्सीजन एक्सप्रेस ट्रेनें अब हर दिन लगभग 800 एमटी लिक्विड मेडिकल ऑक्सीजन पूरे देश में पहुंचा रही हैं
40 एमटी लिक्विड मेडिकल ऑक्सीजन के साथ पहली ऑक्सीजन एक्सप्रेस आंध्र प्रदेश पहुंची
ऑक्सीजन एक्सप्रेस ट्रेनों से ऑक्सीजन राहत 13 राज्यों अर्थात उत्तराखंड, कर्नाटक, महाराष्ट्र, मध्य प्रदेश, आंध्र प्रदेश, राजस्थान, तमिलनाडु, हरियाणा, तेलंगाना, पंजाब, केरल, दिल्ली और यूपी में पहुंची
अब तक महाराष्ट्र में 521 एमटी, उत्तर प्रदेश में लगभग 2350 एमटी, मध्य प्रदेश में 430 एमटी, हरियाणा में 1228 एमटी, तेलंगाना में 308 एमटी, राजस्थान में 40 एमटी, कर्नाटक में 361 एमटी, उत्तराखंड में 200 एमटी, तमिलनाडु में 111 एमटी, आंध्र प्रदेश में 40 एमटी और दिल्ली में 3084 एमटी से भी अधिक ऑक्सीजन उतारी जा चुकी है
सभी बाधाओं से पार पाकर और नए-नए समाधान ढूंढ कर देश भर के विभिन्न राज्यों में लिक्विड मेडिकल ऑक्सीजन  की डिलीवरी करके मरीजों को भारी राहत पहुंचाने के लिए भारतीय रेलवे की यात्रा निरंतर जारी है। भारतीय रेलवे ने अब तक देश भर के विभिन्न राज्यों में 540 से भी अधिक टैंकरों में भरकर लगभग 8700 मीट्रिक टन  एलएमओ की डिलीवरी की है।
उल्लेखनीय है कि 139 ऑक्सीजन एक्सप्रेस ट्रेनें अब तक अपनी यात्राएं बाकायदा पूरी कर चुकी हैं और विभिन्न राज्यों में बड़ी राहत पहुंचाई है।
इस विज्ञप्ति के समय तक 35 टैंकरों में 475 मीट्रिक टन से भी अधिक एलएमओ को साथ लेकर 6 लोडेड ऑक्सीजन एक्सप्रेस अपनी-अपनी मंजिल की ओर जा रही थीं।
ऑक्सीजन एक्सप्रेस ट्रेनें पिछले कुछ दिनों से हर दिन लगभग 800 मीट्रिक टन एलएमओ पूरे देश में पहुंचा रही हैं।
यह भारतीय रेलवे का ही अथक प्रयास है जिसके तहत अनुरोध करने वाले राज्यों को कम से कम समय में अधिक से अधिक एलएमओ पहुंचाई जा रही है।
40 मीट्रिक टन एलएमओ के साथ पहली ऑक्सीजन एक्सप्रेस आंध्र प्रदेश के नेल्लोर पहुंच गई है।
एक ऑक्सीजन एक्सप्रेस 118 मीट्रिक टन एलएमओ को साथ लेकर केरल की ओर जा रही है, ताकि इस क्षेत्र में ऑक्सीजन की आपूर्ति बढ़ाई जा सके।
इस विज्ञप्ति के समय तक, अब तक महाराष्ट्र में 521 एमटी, उत्तर प्रदेश में लगभग 2350 एमटी, मध्य प्रदेश में 430 एमटी, हरियाणा में 1228 एमटी, तेलंगाना में 308 एमटी, राजस्थान में 40 एमटी, कर्नाटक में 361 एमटी, उत्तराखंड में 200 एमटी, तमिलनाडु में 111 एमटी, आंध्र प्रदेश में 40 एमटी और दिल्ली में 3084 एमटी से भी अधिक ऑक्सीजन विभिन्न टैंकरों से उतारी जा चुकी है।
नई ऑक्सीजन को मंजिल तक पहुंचाने का काम एक बहुत ही गतिशील प्रक्रिया है और संबंधित आंकड़े हर समय अपडेट होते रहते हैं। कई और लोडेड ऑक्सीजन एक्सप्रेस ट्रेनों के अभी कुछ समय बाद रात में अपनी यात्रा शुरू करने की उम्मीद है।
रेलवे ने ऑक्सीजन आपूर्ति वाले स्थानों के साथ विभिन्न मार्गों का खाका तैयार किया है और इसके साथ ही रेलवे राज्यों की किसी भी उभरती जरूरत या मांग को पूरा करने के लिए खुद को तैयार रखती है। विभिन्न राज्य अपने यहां एलएमओ लाने के लिए भारतीय रेलवे को टैंकर प्रदान करते हैं।